**OBVESTILO O ŠOLSKI PREHRANI**

 **V ŠOLSKEM LETU 2021/22**

Ponudnik šolske prehrane je Kooperativa Dame. Prvi šolski dan ne bo organizirane šolske malice. V času od 2. 9. do 3. 9. 2021 vam bodo na voljo samo hladni meniji. Od 6. 9. dalje bo na voljo tudi topla malica. Na obroke se je potrebno prijaviti vsaj 1 dan vnaprej preko portala Lopolis ali na terminalu v šolski kuhinji do 12. ure. Svetujemo, da si pred začetkom šolskega leta še enkrat preberete navodila za šolsko prehrano, ki jih najdete tukaj <https://www.druga.si/o-soli/pouk/jedilniki-in-solska-prehrana/>.

1. **Za dijake, ki SO oddali prijavnico na šolsko prehrano**

Dijaki, ki so oddali prijavnico na šolsko prehrano in se naročijo na **topel obrok**, obrok prevzamejo v kuhinji (prevzem je iz leve strani hodnika) in ga ob upoštevanju varnostih ukrepov obvezno pojedo v jedilnici šole. Pri prevzemu malice je potrebno držati varnostno razdaljo 1,5 m.

Dijaki malicajo po naslednjem razporedu:

10.15 – 10.40: 1 in 3. letniki

10.40 – 11.05: 2. in 4. letniki

**Hladne obroke** bo v kuhinji za cel razred prevzel dežurni dijak in malico prinesel v matično učilnico, kjer nato dijaki malico pojedo.

Dežurni dijaki 1. in 2. letnikov naročene hladne obroke praviloma prevzamejo v kuhinji ob 10.10, dijaki 3. in 4. letnikov pa ob 10.15. Hladno malico lahko dijaki prevzemajo tudi zjutraj pred poukom oz. v odmorih (ne v glavnem), prav tako lahko v tem času kupujejo ostale artikle iz ponudbe.

Naročeni obroki se bodo upoštevali kot prevzeti!

**1.1 Za dijake s subvencijo**

Za subvencionirano prehrano ni potrebno oddajati nobene vloge, saj podatek dobimo preko Centralne evidence udeležencev. V septembru subvencije komaj prihajajo in morda ne bodo takoj vidne pri vseh dijakih. Dijakom, ki so že lani bili upravičeni do subvencije svetujemo, da si nekaj denarja naložijo na kartico. V primeru, da bo dijak nato imel priznano polno subvencijo in s tem brezplačno malico, se mu bo porabljen denar vrnil.

1. **Za dijake, ki NISO oddali prijavnice na šolsko prehrano**

Ostali dijaki si lahko kupijo prigrizke v kuhinji in jih pojedo v matični učilnici ali v atriju šole, kjer prav tako upoštevajo varnostne napotke in možen čas nakupa. Nakup prigrizkov je mogoč od 7.30 do 10.00 in od 11.15 do 14.00. V času glavnega odmora prigrizkov ni možno kupiti!